KLASA: 112-01/24-05/0005

URBROJ: 2137-1-04-01/1-24-2

Koprivnica, 26.07.2024.

Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08., 61/11., 4/18. i 112/19. – u daljnjem tekstu: Zakon), gradonačelnik Grada Koprivnice, raspisuje

**JAVNI NATJEČAJ**

za imenovanje na neodređeno vrijeme

* **pročelnika Upravnog odjela za izgradnju grada, upravljanje nekretninama i komunalno gospodarstvo Grada Koprivnice**

1 izvršitelj/izvršiteljica

uz obvezni probni rad od 3 mjeseca

**UVJETI ZA PRIJAM U SLUŽBU**

**OPĆI UVJETI ZA PRIJAM U SLUŽBU:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima/imenuje

**POSEBNI UVJETI:**

* sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske ili geotehničke struke
* najmanje 5 godina radnog iskustva na odgovarajućim poslovima
* organizacijske sposobnosti i komunikacijske vještine potrebne za uspješno upravljanje upravnim tijelom
* iskustvo na poslovima vođenja investicija
* položen državni ispit II. razine
* poznavanje rada na računalu

U službu ne može biti primljena osoba za čiji prijam postoje zapreke iz članka 15. i 16. Zakona.

Natjecati se mogu i kandidati koji nemaju položen državni ispit, uz obvezu da ga polože u roku godine dana od imenovanja.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo, te priložiti sve dokaze o ispunjavanju traženih uvjeta, u kojem slučaju imaju prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti kod prijma sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr>

Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.

Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Radni odnos se zasniva na neodređeno vrijeme uz obvezni probni rad od tri mjeseca. Mjesto rada je u Koprivnici, Zrinski trg 1.

Za kandidate prijavljene na natječaj čije su prijave uredne, pravodobne i koji ispunjavaju formalne uvjete provest će se provjera znanja i sposobnosti putem pisanog testiranja te intervjua. Ako kandidat ne pristupi testiranju smatra se da je povukao prijavu na natječaj.

Na web-stranici Grada Koprivnice www.koprivnica.hr naveden je opis poslova i podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru. Na istoj web-stranici i na oglasnoj ploči Grada Koprivnice Zrinski trg 1, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

**Uz prijavu na natječaj potrebno je priložiti**:

* životopis,
* dokaz o državljanstvu (preslika osobne iskaznice, putovnice, vojne knjižice a ukoliko podnositelj prijave ne posjeduje navedene dokumente, može se priložiti i domovnica)
* dokaz o odgovarajućem stupnju obrazovanja (preslika diplome/svjedodžbe)
* uvjerenje o položenom državnom ispitu II. razine ukoliko ga je podnositelj prijave položio (preslika)
* uvjerenje da se protiv podnositelja prijave ne vodi kazneni postupak (ne starije od 3 mjeseca od dana isteka roka za podnošenje prijava na ovaj natječaj)
* dokaz o radnom iskustvu na odgovarajućim poslovima u trajanju od najmanje 5 godina što se dokazuje slijedećim dokumentima:

**a)** potvrdom o podacima evidentiranim u matičnoj evidenciji Hrvatskog zavoda za mirovinsko osiguranje ili elektronički zapis u slučaju da je podnositelj prijave podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje i

**b)** potvrdom poslodavca ili drugim odgovarajućim dokazom (ugovor o radu, rješenje i sl.) o radnom iskustvu ostvarenom na poslovima odgovarajuće stručne spreme i struke od najmanje pet godina a koje je evidentirano u evidencijama Hrvatskog zavoda za mirovinsko osiguranje (potrebno je dostaviti dokaze iz točke a) i točke b))

* vlastoručno potpisanu izjavu podnositelja prijave da za prijem u službu ne postoje zapreke iz članka 15. i 16. Zakona
* dokaz o iskustvu na poslovima vođenja investicija (potvrda, izjava i sl.)
* dokaz o poznavanju rada na računalu (svjedodžba, potvrda, izjava i sl.)
* dokaz o ostvarivanju prava prednosti pri zapošljavanju ukoliko kandidat isto ostvaruje

Kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima odnosno imenuje, a prije donošenja rješenja o imenovanju.

Navedeni dokazi prilažu se u preslici koja ne treba biti ovjerena, a prije izbora kandidat će predočiti izvornik.

U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe postupka).

Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18.), Grad Koprivnica kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj. Urednom se smatra samo prijava koja sadrži sve podatke i priloge navedene u natječaju.

Prijave na natječaj s dokazima o ispunjavanju uvjeta, dostavljaju se u roku od 8 dana od dana objave natječaja u Narodnim novinama, preporučenom pošiljkom, s naznakom: „Za natječaj - pročelnik Upravnog odjela za izgradnju grada, upravljanje nekretninama i komunalno gospodarstvo“, na adresu: Grad Koprivnica, Zrinski trg 1, 48000 Koprivnica ili se predaju neposredno na istoj adresi u pisarnicu, soba broj 3.

Kandidati će o rezultatima natječaja biti obaviješteni u zakonskom roku.

Gradonačelnik:

Mišel Jakšić, dipl.oec.